Viborger Samler, 1833-09-10
Ved Aabningen af det nærværende Parlament yttrede jeg for Dem, at Gjenstande af større Jnteresse, og Omfang aldrig havde gjort Krav paa Deres Opmærksomhed. Den Maade, hvorpaa de have opfyldt de Dem overdragne Pligter, fordrer min inderligste Anerkjendelse, og sætter mig i Stand til at slutte en Session, der er ligesaa mærkværdig ved sin lange Vedvarenhed, som ved den Taalmodighed og udholdende Driftighed, De have beviist ved mange vigtige Efterforskninger og Forbedringer af de forskjellige leggislative Forholdsregler, der ere blevne Dem forelagte til Overveielse. - Jeg vedbliver, fra mine Forbundne og alle fremmede Monarcher at erholde Forsikkringer om deres venskabelige Sindelag. Jeg beklager, ikke at kunne melde Dem Afslutningen af en definitiv Overeenskomst mellem Holland og Belgien; den Convention, som jeg i Forbindelse med de Franskes Konge i Mai d. A. afsluttede med Kongen af Nederlandene, forbyder dog en Fornyelse af Fjendtlighederne i Nederlandene, og indeholder saaledes en ny Borgen for Fredens Varighed overhovedet. – Begivenheder, som nylig have tildraget sig i Portugal, have bevæget mig til at gjenoprette min diplomatiske Forbindelse med hiint Kongerige, og jeg har accreditteret en Minister ved Hendes Allertroeste Majestæt Dronning Marias Hof. De maae være overbeviste om, at jeg med naar - længselfuld Forventning imodeseer det Øieblik, hvor det portugisiske Monarchie, der saa længe har været forbundet med dette Land ved Alliancens Baand, og ved det nøieste Fælledsskab i Jnteresser, vil blive igjen bragt i en fredelig Tilstand, og have opnaaet sin tidligere Velstand. - De Fiendtligheder, der forstyrrede Tyrkiets Fred, ere tilendebragte, og De maae være overbeviste om, at min Opmærksomhed vil blive rettet paa enhver Begivenhed, der kunde bringe Fare, for hiint Riges nærværende og tilkommende Uafhængighed. - Deres omhyggelige Granskninger i Løbet af den sidste Session har sat Dem istand til at fornye Englands Banks Frihedsbrev under Betingelser, der synes velberegnede paa at opretholde den offentlige Credit, og sikkre denne vigtige Anstalts Nytte. De møisommelige Undersøgelser, der af begge Parlamentshuses Committeer ere anstillede i flere Sessioner, have ogsaa gjort det muligt, paa en tilfredsstillende Maade at bringe det ostindiske Compagnies Anliggender i Orden. Jeg nærer det bestemte Haab, at det paa denne Maade indførte Regjeringsystem vil vise sig at være en viis Foranstaltning for Ostindiens Indfødtes Fremskridt og Vel, at Frigivelsen af den chinesiske Handel vil have aabnet en ny Mark for den britiske Handels Driftighed og Speculationsaand. - Slaveriets Tilstand i Colonialbesiddelserne har nødvendigviis gjort Fordring paa en til Gjenstandens store Vanskelighed passende Deel af Deres Tid og Opmærksomhed. Medens Deres Raadslagninger lededes af overveiende Hensyn for Retfærdighed og Menneskelighed, ere Colonialeiernes Jnteresser ikke blevne forsømte. Jeg haaber med Tillid, at de fremtidige Forholdsregler i Coloniallegislaturen og alle Classers Opførsel i mine Colonier ville bidrage til den fuldkomne Opfyldelse af Parlamentets velvillige Hensigter og Tilfredsstillelsen af mit Folks retfærdige Forventninger." Kongen omtaler herpaa med Tilfredshed de foretagne Forbedringer i Retspleien og Communalpassenet, fremdeles de trufne Foranstaltninger i Jrland, hvis Tilstand han skildrer som stærkt fremskridende til det Bedre; dernæst takkes Underhuset for de bevilgede Pengesummer, og den Jndsigt, hvormed det har benyttet den foreslagne Reduction i Udgivterne til at formindske de offentlige Byrder. Talen slutter saaledes: "Mylords og Gentlemen. Ved Deres Tilbagekomst til Deres Hjem ville De bringe den lønnende Følelse med Dem, at have med Flid arbeidet paa Landets Bedste. Oglaa under Recessen vil Deres Opmærksomhed forblive henvendt paa den samme vigtige Gjenstand, og af denne nyttige og ærefulde Opfyldelse saavel af Deres offentlige som private Pligter venter jeg, under det guddommelige Forsyns Velsignelser, med Tillid mit Folks Fremgang og Bestyrkning i hiin Kjærlighed til Frihed, i hiin Stræbsomheds og Lovligheds Aand, samt i hiin moralske Værdighed, som udgjøre Nationernes Sikkerhed og Lykke." – Efter Talens Slutning anmeldte Lordcantsleren Parlamentets Prorogation til den 31te Octbr. Kongen saae vel ud og talte tydeligt. Overmaade mange Tilskuere, hvoriblandt det hele diplomatiske Corps, vare tilstede. Kun omtrent 100 af Underhusets Medlemmer havde indfundet sig.